**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ IR PAGALBINIO ŪKIO PASKIRTIES ŪKINIO PASTATO DALIES PARDAVIMO“ (N)**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų ir būsto savininko prašymus dėl leidimo įsigyti nuomojamus savivaldybei nuosavybės teise priklausančius būstus ir pagalbinio ūkio paskirties ūkinio pastato dalį, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų R. S., R. V. ir gyvenamojo namo būsto savininkės V. Ž. prašymai pirkti nuomojamus savivaldybei nuosavybės teise priklausančius būstus ir pagalbinio ūkio paskirties ūkinio pastato dalį.

Savivaldybės būsto nuomininkas R. S. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 54,86 kv. metro ploto būstą Brožynų g. 7-*(duomenys neskelbtini)*,Klaipėda. Turto vertintojai UAB „OBER-HAUS“ nekilnojamas turtas nustatė būsto Brožynų g. 7-*(duomenys neskelbtini)*, Klaipėda, rinkos vertę – 56 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą.

 Savivaldybės būsto nuomininkė R. V. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 29,74 kv. metro ploto būstą Debreceno g. 40-*(duomenys neskelbtini)*, Klaipėda. Turto vertintojai UAB „OBER-HAUS“ nekilnojamas turtas nustatė būsto Debreceno g. 40-30, Klaipėda, rinkos vertę – 37 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą.

 Parduodami būstai nuomojami ne socialinio būsto nuomos sąlygomis, kuriuose nuomininkai išgyvenę ne trumpiau kaip 5 metus.

 Pareiškėja V. Ž., prašo leisti pirkti rinkos verte savivaldybei nuosavybės teise priklausančią 14,19 kv. metro ploto pagalbinio ūkio paskirties ūkinio pastato dalį, patalpos žymimos ind. *(duomenys neskelbtini)*, bendras ūkinio pastato plotas – 66,94 kv. metro, užstatytas plotas – 84,00 kv. metro, plane žymimas 2I1p, Ąžuolų g. 4, Klaipėda. Pagalbinio ūkio paskirties ūkinio pastato dalis, parduodama teikiant pirmenybę nuosavybės teise priklausančio būsto, esančio gyvenamajame name Ąžuolų g. 4, Klaipėda, savininkei. Dėl ūkinio pastato naudojimosi tvarkos pasirašytas bendraturčių susitarimas. Turto vertintojai UAB „OBER-HAUS“ nekilnojamas turtas nustatė patalpų rinkos vertę – 2 270,00 Eur (iš jų 70,00 Eur už turto vertės nustatymą), kuri atitinka turto pardavimo kainą.

 Sprendime nurodyti pirkėjai už perkamą turtą atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

 Vadovaujantis Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 2, 5 punktais, 27 straipsnio 1 punktu, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo, patvirtinto Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būstų ir pagalbinio ūkio paskirties pastatų pardavimo tvarkos aprašo patvirtinimo“ 16.6 papunkčiu ir Klaipėdos miesto savivaldybės administracijos direktoriaus 2022 m. rugpjūčio 23 d. įsakymu Nr. AD2-1916 „Dėl parduodamų savivaldybės būstų ir pagalbinio ūkio paskirties ūkinio pastato dalies įkainojimo aktų patvirtinimo“, patvirtinti būstų ir pagalbinio ūkio paskirties ūkinio pastato dalies įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai ir būsto savininkas įsigyja turtą nuosavybės teise.

**4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2022 m. rugpjūčio 23 d. įsakymas Nr. AD2-1916 „Dėl parduodamų savivaldybės būstų ir pagalbinio ūkio paskirties ūkinio pastato dalies įkainojimo aktų patvirtinimo“.

2

**6. Lėšų poreikis sprendimo įgyvendinimui.**

 Sprendimo įgyvendinimui papildomos lėšos nereikalingos.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 95 430,00 Eur pervedamos į savivaldybės biudžetą ir atskaičius su savivaldybės turto vertės nustatymu susijusias išlaidas – 230,00 Eur, naudojamos socialinio būsto fondo plėtrai.

 Teikiame svarstyti šį sprendimo projektą.

 PRIDEDAMA. Turto vertės nustatymo pažymų kopijos – 3 lapai.

Turto valdymo skyriaus vedėjas Edvardas Simokaitis